**Prilog 7.a**

**OBRAZLOŽENJE OPĆEG DIJELA FINANCIJSKOG PLANA 2025.-2027.**

**ŽUPANIJSKI SUD U SLAVONSKOM BRODU**

Razdjel:**109 MINISTARSTVO PRAVOSUĐA , UPRAVE I DIGITALNE TRANSFORMACIJE**

Glava:**10965**

Aktivnost:**6380003**

Broj RKP-a: **20778** Razina: **11**

Matični broj: **01228226** Šifra djelatnosti: **8423**

Naziv obveznika: **ŽUPANIJSKI SUD U** Razdjel: **109**

**SLAVONSKOM BRODU** Šifra grada/opć.: **396**

Pošta i mjesto: **35000** **SLAVONSKI BROD** OIB: **88717538459**

Ulica i kućni broj: **TOME SKALICE 2**

**PRIHODI I PRIMICI**

U 2025.godini planirano je ukupno 2.469.678 EUR prihoda. Od tog iznosa 2.469.078 EUR se odnosi na prihode iz nadležnog proračuna, a 600 EUR na vlastite prihode od najma prostora za samo-uslužni caffe aparat, te prihoda od fotokopiranja u spisu. Navedeni prihodi se koriste za plaćanje dijela računa za uredski materijal i energiju.

U 2026. godini planira se ukupni prihod od 2.571.448 EUR iz nadležnog proračuna, te vlastiti prihod od 600 EUR.

U 2027. godini planira se prihod iz nadležnog proračuna od 2.625.230 EUR, te 600 EUR vlastitih prihoda.

Što se tiče dinamike prihoda oni ostaju u okvirima iz prethodnih godina.

Primici od zaduživanja ne planiraju se u 2025.godini, a u 2026. se planiraju zbog mogućnosti sklapanja novog ugovora o financijskom leasingu za službeni automobil.

**RASHODI I IZDACI**

U 2025.godini planiraju se rashodi u ukupnom iznosu 2.469.678 EUR. Najveći dio rashoda bit će pokriven prihodima iz nadležnog proračuna, a manji dio (dio troškova energije i uredskog materijala) iz vlastitih prihoda. Najveći dio rashoda u 2025.odnosi se na plaće zaposlenih u iznosu 1.675.000 EUR, te doprinosa za zdravstveno osiguranje u iznosu od 300.000 EUR.U 2026. godini 1.680.000 EUR odnosi se na rashode plaća za zaposlene i 300.000 EUR za doprinos za zdravstveno osiguranje, a u 2027. 1.730.000 EUR za plaće i 300.000 EUR za doprinos za zdravstveno osiguranje.

Rashodi za energiju (električna energija i peleti) planirani su u iznosu od 40.000 EUR za 2025.,45.000 EUR u 2026.godini, te 50.000 EUR u 2027.godini.

Također, znatan dio rashoda odnosi se na intelektualne usluge ( usluge odvjetnika po službenoj dužnosti, troškovi vještačenja i tumača, te sudaca porotnika) u iznosu 165.400 EUR za 2025.,166.780 EUR za 2026., te 170.000 EUR za 2027. godinu. Do znatnog porasta rashoda za intelektualne usluge došlo je uslijed većeg broja uhićenja migranata koje zastupaju odvjetnici po službenoj dužnosti, te slijedom toga i veća potreba za uslugama prevoditelja i tumača.

Izdaci za financijski leasing za službeni automobil planiraju se za 2025.u iznosu od 4500 EUR. U 2026. godini u iznosu 8000 EUR, a u 2027. godini 8.000 EUR jer će financijski leasing za automobil Županijskog suda u Slavonskom brodu biti zatvoren i otplaćen u 2025. godini, a u 2026. se planira nabavka novog službenog automobila na financijski leasing.

**PRIJENOS SREDSTAVA IZ PRETHODNE I U SLJEDEĆU GODINU**

Vlastiti prihodi u iznosu 600 EUR bit će utrošeni tijekom godine u kojoj su i naplaćeni za plaćanje dijela rashoda električne energije i dijela rashoda uredskog materijala, tako da se ne planira prijenos sredstava u financijskom planu za razdoblje 2026.-2027.

**UKUPNE I DOSPJELE OBVEZE**

|  |  |
| --- | --- |
|  | Stanje obveza na 31.12.2023. Stanje obveza na 30.06.2024. |
| Ukupne obveze  Dospjele obveze | 412.584,64 eura 494.811,66 eura  0 0 |

Ukupne obveze na dan 31.12.2023. iznosile su 412.584,64 eura, a odnosile su se na plaće za 12/23, te prijevoz zaposlenika za 12/23, a koji su isplaćeni u siječnju 2024. godine, te obveze za uplaćene jamčevine. Obveze na dan 30.06.2024. iznosile su 494.811,66 EUR, a odnosile su se na plaću za 6/24, prijevoz zaposlenika, uplaćene jamčevine, te obveze za otplatu financijskog leasinga . Sve obveze nisu bile dospjele, jer se plaće isplaćuju sljedeći mjesec za prethodni, a jamčevine su također obveze koje nemaju točan datum dospijeća.